## Agricultura subministra en un mes 7 milions de litres d’aigua a 41 municipis de la Comunitat Valenciana per a garantir la supervivència de caps de bestiar

*** Miguel Barrachina subratlla que l’objectiu d’esta actuació és “pal·liar els efectes negatius que està provocant la situació de sequera extrema i mostrar tot el nostre suport al sector ramader”**

La Conselleria d’Agricultura, Aigua, Ramaderia i Pesca ha subministrat ja 7 milions de litres d’aigua per a garantir la supervivència de caps de bestiar i pal·liar els efectes greus de la sequera a la Comunitat Valenciana.

Del total de litres aportats des que el Consell posara en marxa esta iniciativa el passat 29 de juliol, 6.000.000 han anat a explotacions ramaderes de la província de Castelló; 668.000, a la província de València, i 200.000, a explotacions alacantines.

Miguel Barrachina, conseller d’Agricultura, Ramaderia i Pesca, recorda que l’objectiu d’esta actuació és “pal·liar els efectes negatius que està provocant la situació de sequera extrema i mostrar tot el nostre suport al sector ramader”.

Fins a la data, ja s’ha enviat aigua per a pal·liar l’escassetat de pluja a explotacions ramaderes de 41 localitats de la Comunitat Valenciana.

Per municipis, a la província de Castelló han rebut aigua explotacions ramaderes d’Ares, Villafranca del Cid, Morella, Cinctorres, Segorbe, Castell de Cabres, Catí, Zucaina, Alcalà de Xivert, Pina de Montalgrao, Viver, Villahermosa del Río, Geldo, Albocàsser, Vistabella, la Vall d’Uixó, Vilar de Canes, Culla, Rossell, Portell de Morella, Altura, Sacañet, Cervera del Maestre, Castillo de Villamalefa i Jérica.

A la província d’Alacant han rebut tancs d’aigua explotacions ramaderes del Castell de Guadalest, Tàrbena, Castell de Castells, Altea, Benissa, Benigembla i la Vila Joiosa. Mentres que a la província de València han rebut aigua els municipis de Navarrés, Enguera, Gestalgar, Fontanars, Chera, Andilla i La Yesa, Alpuente i Yátova.

Esta mesura, que implica una inversió total d’1,4 milions d’euros, garantirà la supervivència de 76.000 caps de bestiar en les tres províncies.

Fecha: 29/08/2024